આણંદ જિલ્લામાં દિવસ દરમિયાન વાદળછાયા વાતાવરણ રહ્યા બાદ મોડી સાંજે વરસાદી ઝાપટા પડ્યા હતા. જેના કારણે વાતાવરણમાં ઠંડક પ્રસરી ગઇ હતી. જોકે બીજી તરફ આગામી ત્રણ દિવસ સુધી ભારેથી અતિભારે વરસાદની આગાહી હવામાન વિભાગ દ્વારા કરવામાં આવી છે. જેના કારણે આણંદ જિલ્લા વહીવટીતંત્રને સાબદું કરી દેવામાં આવ્યું છે. જિલ્લા કલેક્ટર દિલીપ રાણાએ જિલ્લાના તમામ મામલતદારો અને ટીડીઓને એલર્ટ રહેવા તાકીદ કરી છે અને તમામને સ્થળ પર હાજર રહેવા પણ સૂચના આપી છે. સાથે જનતાને પણ વરસાદમાં ધ્યાન રાખવા જણાવાયું છે.